ซื้อบ้านรอเก้อ สปส.ไม่เคาะเงินกู้ลอตใหม่
&nbsp;โพสต์ทูเดย์ &#8212; บอร์ด สปส.เผยข้อมูลธนาคารไม่ครบ เบรกขยายวงเงินกู้บ้าน ดอกเบี้ย 2.5% คงที่ 5 ปีลอตใหม่
10 ส.ค. 2554

โพสต์ทูเดย์ — บอร์ด สปส.เผยข้อมูลธนาคารไม่ครบ เบรกขยายวงเงินกู้บ้าน ดอกเบี้ย 2.5% คงที่ 5 ปีลอตใหม่
นายปั้น วรรณพินิจ เลขาธิการสำนักงานประกันสังคม เปิดเผยว่า ที่ประชุมคณะกรรมการประกันสังคม (บอร์ด สปส.) เมื่อวันที่ 13 ก.ค.ที่ผ่านมา ยังไม่มีการพิจารณาขยายวงเงินโครงการบ้าน สปส.ที่ร่วมกับธนาคารพาณิชย์ปล่อยเงินกู้ให้ผู้ประกันตนกู้ซื้อบ้านอัตราดอกเบี้ย 2.5% คงที่ 5 ปี 
เนื่องจากบอร์ดต้องการทราบรายละเอียดผลการดำเนินการบ้าน สปส.ที่ก่อนหน้าที่อนุมัติเงินกู้ 1 หมื่นล้านบาท ซึ่งสามารถปล่อยกู้หมดแล้ว นำมาวิเคราะห์ จะได้นำมาปรับปรุงเงื่อนไข โดยบอร์ด สปส.ได้มีการนัดประชุมเรื่องนี้อีกครั้งในสิ้นเดือน ก.ค.นี้ 
ขณะนี้ธนาคารยังส่งรายละเอียดการปล่อยกู้ให้กับผู้ประกันตนมาไม่ครบ ซึ่งจะได้วิเคราะห์ได้ ว่าส่วนใหญ่มีผู้ประกันตนกู้เงินวงเงินเท่าไหร่ และมีรายได้เท่าไหร่ มีความต้องการกู้เงินเพื่อนำไปรีไฟแนนซ์หนี้ที่อัตราดอกเบี้ยสูงมากหรือไม่ 
นอกจากนี้ จะต้องดูตัวเลขว่ามีผู้ประกันตนที่ยื่นเอกสารกู้เงินแล้วแต่เงินหมดก่อนมีจำนวนมากหรือไม่ รวมทั้งที่ผ่านมาได้รับการร้องเรียนว่าผู้ประกันตนรายได้น้อย ไม่สามารถยื่นกู้ได้ และมีปัญหาธนาคารกำหนดเงื่อนไขผู้กู้ต้องมีรายได้ 2 หมื่นบาทขึ้นไป
ก่อนหน้านี้ ตัวแทนแรงงานเสนอว่า สปส.ควรลดเงื่อนไขเรื่องเงินเดือนของผู้กู้ เนื่องจากผู้ประกันตนที่รายได้น้อยส่วนใหญ่เงินเดือนที่ 6,0008,000 บาทเท่านั้น